***Encounter at Farpoint*** (sh. *Susret kod Farpointa*) je 1. epizoda američke science fiction TV-serije *Star Trek: The Next Generation*, premijerno prikazana 28. septembra 1987. godine. Radnja, smještena u 24. vijek, odnosno nepunih 100 godina iza originalne TV-serije *Zvjezdane staze*, prikazuje kako svemirski brod *USS Enterprise-D* na svom prvom putovanju odlazi na planetu Deneb IV gdje je lokalna rasa Bandija sagradila svemirsku stanicu za Ujedinjenu Federaciju Planeta, ali i kako se posada na čelu sa kapetanom Jean-Luc Picardom suočava sa tajanstvenim, ali izuzetno moćnim vanzemaljcem po imenu Q koji namjerava čovječanstvo staviti na sud.

Epizoda traje dvostruko duže od uobičajenog, odnosno funkcionira kao televizijski pilot, pri čemu je dužina radnje nužna za upoznavanje novog svijeta i likova. U pravilu se prikazuje kao jedna cjelina, iako je službeno bila navođena kao dvodijelna epizoda, a zbog čega se sljedeća epizoda naziva 3. epizodom. *Encounter at Farpoint* je dobila loše kritike, pri čemu se najviše zamjerala razvučenost, pogotovo u prvom dijelu.

Radnja
------

Na zvjezdani nadnevak 41153.7 USS Enterprise NCC 1701-D kreće na svoje prvo putovanje u duboki *svemir* pod zapovjedništvom svog novog kapetana, Jean-Luc Picarda. Cilj putovanja je planet Deneb IV i postaja Farpoint koja se nalazi na njemu, a zadatak je uspostaviti dobre odnose sa Bandijima, vrstom koja naseljava Deneb IV i Farpoint, i time omogućiti Federaciji korištenje postaje istovremeno u tajnosti pokušavajući otkriti kako je jedna tehnološki zaostala vrsta poput Bandija uspjela izgraditi tako naprednu svemirsku postaju.  
 
Tijekom putovanja prema Denebu IV ispred Enterprisea pojavljuje se neprobojno energetskog polja koje prisiljava brod na zaustavljanje. Nakon zaustavljanja broda na zapovjednom mostu se pojavljuje biće obučeno u srednjovjekovnu odjeću koje samo sebe naziva Q i koje pokazuje sposobnosti koje su gotovo svemoguće, trenutno mijenja svoj izgled i bez problema se teleportira sa jednog dijela mosta na drugi, stvara energetska zaštitna polja koja sprečavaju osiguranje da uđe na most i u trenutku zaleđuje člana posade koji ga je pokušao napasti.

Tijekom cijelog svog nastupa Q tvrdi da su Ljudi nasilna i nezrela vrsta koja je predugo prijetnja svemiru i potkrjepljujući tu svoju tvrdnju sa nizom primjera iz ljudske povijesti zahtijeva da se Enterprise i Ljudi općenito vrate natrag na svoj planet. Ogorčen njegovim arogantnim nastupom Picard tvrdi da su Ljudi već davno napustili taj put nasilja i da ih danas zanima jedino miroljubiva suradnja i istraživanje, a da su prave prijetnje svemiru vrste koje same sebe proglašavaju njegovim zaštitnikom i koje bez pravih dokaza osuđuju sve po svom nahođenju. Oduševljen Picardovim govorom i spominjanjem dokaza i suđenja Q odlučuje održati veliko suđenje čovječanstvu na kojem ono treba dokazati da je se promijenilo i postalo bolja vrsta ili će biti uništeno, a zatim nestaje sa mosta tvrdeći da se mora pripremiti za suđenje.  
 
Nakon njegovog odlaska Picard se nakon kratkog savjetovanja sa svojim časnicima odlučuje na pokušaj bijega od očito moćnijeg neprijatelja, ali nakon što se Enterprise okrene i krene u bijeg energetski zid koji mu je blokirao put prema Denebu IV se pretvara u energetsku kuglu i kreće u potjeru za njima. Ubrzo postaje jasno da Enterprise neće biti u stanju pobjeći kugli i Picard naređuje razdvajanje broda na disk, u kojem su smješteni znanstveni laboratoriji i stambeni, i glavni trup, u kojem su smješteni warp motor i oružje. Disk, kojim zapovijeda poručnik Worf, nastavlja svoj bijeg dok se glavni trup na kojemu su ostali kapetan Picard, poručnik Data, savjetnica Troi, poručnica Yar i pilot O'Brien okreće i objavljuje svoju bezuvjetnu predaju.

Odmah nakon objave predaje Picard, Data, Troi i Yar se nalaze prebačeni u prostoriju koja izgleda poput suda nalik na one iz druge polovine 21. stoljeća nakon završetka 3. svjetskog rata. Tu se ponovo pojavljuje Q obučen u sudačku odoru koji ih kao zastupnike čovječanstva optužuje za sve zločine što ih je ono učinilo u svojoj povijesti. Unatoč svom obećanju da nitko od njih neće biti ozlijeđen Q prijeteći ubojstvom Date i Troi prisiljava Picarda da prizna odgovornost čovječanstva za te zločine. Ipak usprkos priznanju Picard i dalje ostaje pri svojoj tvrdnji da čovječanstvo više nije takvo i da će njihova putovanja to i dokazati ako im Q pruži priliku za to. Q prihvaća njegov prijedlog i vraća ih natrag na brod uz tvrdnju da će im već i ovo putovanje biti dovoljno da dokažu kako se čovječanstvo promijenilo, no isto tako izražava i svoju sumnju u njihov uspjeh.

U međuvremenu na postaji Farpoint zapovjednik Riker, pilot poručnik La Forge, liječnica Crusher i njen sin Wesley čekaju dolazak Enterprisea.  
 
Zapovjednik Riker tijekom svog posjeta upravitelju postaje, Groppleru Zornu, primjećuje da se na stolu upravitelja pojavila posuda sa jabukama koje tu nije bilo maloprije, no upravitelj ga uvjerava da je posuda tu bila cijelo vrijeme. Kasnije tijekom razgovora sa liječnicom Crusher ponovo se dešava nešto slično, no njihovu raspravu o tome prekida La Forge obavještavajući ih da se pojavio Enterprise, ali samo glavni trup, bez diska, i da kapetan traži da se Riker odmah javi na brod.

Dok na brodu Picard upoznaje Rikera sa nedavnim događajima na glavnom ekranu se ponovo pojavljuje Q upozoravajući ih da imaju samo 24 sata da dokažu svoju sposobnost otkrivajući tajnu postaje Farpoint. Kasnije se Picard, Riker i Troi spuštaju na planetu u posjet upravitelju Groppleru Zornu kako bi otkrili detalje izgradnje tako napredne postaje, no on ih uporno odbija otkriti prijeteći da će postaju ponuditi Ferengijima ako ju Zvjezdana flota ne želi. Za vrijeme sastanka Troi iznenada osjeća nečiju bol i očaj čiji izvor ne može odrediti. Isto tako tijekom svog istraživanja podzemlja postaje Yar, Troi i La Forge otkrivaju niz tunela napravljenih od nepoznatog materijala čiji sastav ne odgovara onome same postaje.

Iznenada se u orbiti oko Deneba IV pojavljuje nepoznati svemirski brod nekoliko puta veći od Enterprisea. Nepoznati brod ubrzo otvara vatru na grad Bandija, ali ne i na samu postaju Farpoint. Kada Enterprise nacilja nepoznati brod na mostu se ponovo pojavljuje Q optužujući Picarda da je čovječanstvo još uvijek isto, još uvijek nasilno. U međuvremenu nepoznati brod teleportira Zorna iz njegovog ureda i prekida napad.  
 
Picard šalje Rikera, Troi i Datu na nepoznati brod kako bi pronašli Zorna. Jednom na brodu otkrivaju da je on iste građe kao i podzemlje Farpointa, a Troi ovaj put osjeća nečiji bijes. Kada pokušaju osloboditi Zorna brod ih zajedno sa njim vraća natrag na brod. Na brodu u to vrijeme Q pokušava nagovoriti Picarda da uništi nepoznati brod prije nego bude kasno što on odbija.

Nepoznati brod se iznenada pred njima pretvara u biće nalik na meduzu, a Picard prisiljava Zorna da im kaže istinu o postaji Farpoint. Ispostavlja se da je ona zapravo isto takvo biće koje su Bandiji davno našli ozlijeđeno i prisilili ga da stvori postaju u zamjenu za energiju kojom se hrani. Uz pomoć Enterprisea ono napušta Deneb IV i napušta njegovu orbitu zajedno sa drugim.  
 
Dok oni odlaze Picard zahtijeva od Q da ih pusti na miru jer su uspješno završili njegov test što on i čini upozoravajući ih da ovo nije zadnji put kako se susreću.

Izvori
------

1. ↑  "Encounter at Farpoint", Part I *Startrek.com* pristup 25. X 2010

Vanjske veze
------------

* "Encounter at Farpoint" na IMDb-u ()
* "Encounter at Farpoint, Part I" on StarTrek.com
* "Encounter at Farpoint, Part II" on StarTrek.com
* "Encounter at Farpoint", članak na Memory Alpha, wikiju posvećenom Zvjezdanim stazama

### Novelizacije

* *Encounter at Farpoint* - naslov na Internet Speculative Fiction Database
* "Encounter at Farpoint" (novel), članak na Memory Alpha, wikiju posvećenom Zvjezdanim stazama

| * p
* r
* u
Epizode serije *Star Trek: The Next Generation* |
| --- |
| 
Sezone
1
2
3
4
5
6
7
 |
| Sezona 1 | 
* "Encounter at Farpoint, Part I"
* "Encounter at Farpoint Part II"
* "The Naked Now"
* "Code of Honor"
* "The Last Outpost"
* "Where No One Has Gone Before"
* "Lonely Among Us"
* "Justice"
* "The Battle"
* "Hide and Q"
* "Haven"
* "The Big Goodbye"
* "Datalore"
* "Angel One"
* "11001001"
* "Too Short a Season"
* "When the Bough Breaks"
* "Home Soil"
* "Coming of Age"
* "Heart of Glory"
* "The Arsenal of Freedom"
* "Symbiosis"
* "Skin of Evil"
* "We'll Always Have Paris"
* "Conspiracy"
* "The Neutral Zone"

 |
| Sezona 2 | 
* "The Child"
* "Where Silence Has Lease"
* "Elementary, Dear Data"
* "The Outrageous Okona"
* "Loud as a Whisper"
* "The Schizoid Man"
* "Unnatural Selection"
* "A Matter of Honor"
* "The Measure of a Man"
* "The Dauphin"
* "Contagion"
* "The Royale"
* "Time Squared"
* "The Icarus Factor"
* "Pen Pals"
* "Q Who"
* "Samaritan Snare"
* "Up the Long Ladder"
* "Manhunt"
* "The Emissary"
* "Peak Performance"
* "Shades of Gray"

 |
| Sezona 3 | 
* "Evolution"
* "The Ensigns of Command"
* "The Survivors"
* "Who Watches the Watchers"
* "The Bonding"
* "Booby Trap"
* "The Enemy"
* "The Price"
* "The Vengeance Factor"
* "The Defector"
* "The Hunted"
* "The High Ground"
* "Déjà Q"
* "A Matter of Perspective"
* "Yesterday's Enterprise"
* "The Offspring"
* "Sins of the Father"
* "Allegiance"
* "Captain's Holiday"
* "Tin Man"
* "Hollow Pursuits"
* "The Most Toys"
* "Sarek"
* "Ménage à Troi"
* "Transfigurations"
* "The Best of Both Worlds, Part I"

 |
| Sezona 4 | 
* "The Best of Both Worlds, Part II"
* "Family"
* "Brothers"
* "Suddenly Human"
* "Remember Me"
* "Legacy"
* "Reunion"
* "Future Imperfect"
* "Final Mission"
* "The Loss"
* "Data's Day"
* "The Wounded"
* "Devil's Due"
* "Clues"
* "First Contact"
* "Galaxy's Child"
* "Night Terrors"
* "Identity Crisis"
* "The Nth Degree"
* "Qpid"
* "The Drumhead"
* "Half a Life"
* "The Host"
* "The Mind's Eye"
* "In Theory"
* "Redemption I"

 |
| Sezona 5 | 
* "Redemption II"
* "Darmok"
* "Ensign Ro"
* "Silicon Avatar"
* "Disaster"
* "The Game"
* "Unification, Part I"
* "Unification, Part II"
* "A Matter of Time"
* "New Ground"
* "Hero Worship"
* "Violations"
* "The Masterpiece Society"
* "Conundrum"
* "Power Play"
* "Ethics"
* "The Outcast"
* "Cause and Effect"
* "The First Duty"
* "Cost of Living"
* "The Perfect Mate"
* "Imaginary Friend"
* "I, Borg"
* "The Next Phase"
* "The Inner Light"
* "Time's Arrow, Part I"

 |
| Sezona 6 | 
* "Time's Arrow, Part II"
* "Realm of Fear"
* "Man of the People"
* "Relics"
* "Schisms"
* "True Q"
* "Rascals"
* "A Fistful of Datas"
* "The Quality of Life"
* "Chain of Command, Part I"
* "Chain of Command, Part II"
* "Ship in a Bottle"
* "Aquiel"
* "Face of the Enemy"
* "Tapestry"
* "Birthright, Part I"
* "Birthright, Part II"
* "Starship Mine"
* "Lessons"
* "The Chase"
* "Frame of Mind"
* "Suspicions"
* "Rightful Heir"
* "Second Chances"
* "Timescape"
* "Descent, Part I"

 |
| Sezona 7 | 
* "Descent, Part II"
* "Liaisons"
* "Interface"
* "Gambit, Part I"
* "Gambit, Part II"
* "Phantasms"
* "Dark Page"
* "Attached"
* "Force of Nature"
* "Inheritance"
* "Parallels"
* "The *Pegasus*"
* "Homeward"
* "Sub Rosa"
* "Lower Decks"
* "Thine Own Self"
* "Masks"
* "Eye of the Beholder"
* "Genesis"
* "Journey's End"
* "Firstborn"
* "Bloodlines"
* "Emergence"
* "Preemptive Strike"
* "All Good Things... Part I"
* "All Good Things... Part II"

 |